**Opuwo** on Kunenen alueen pääkaupunki luoteisessa Namibiassa. Se sijaitsee n. 720 km pohjois-luoteeseen maan pääkaupungista Windhoekista, ja siellä on n. 20 000 asukasta. Se on Kunenen alueen taloudellinen keskus.

Historia
--------

### Etymologia

Nimen Opuwo antoi paikalle Ondangwan komissaari Carl Hugo Linsinger Hahn eli Cocky Hahn (oshiwamboksi *Shongola* eli ‘Piiska’), joka tuli paikalle rakentamaan toimistorakennusta. Päästyään paikalle, hän pyysi heimopäälliköiltä maatilkkua, johon rakentaa toimistonsa. Päälliköt antoivat palan maata, ja kun he yrittivät tarjota lisää, Hahn vastasi "Opuwo" (‘riittää’). Näin Opuwo sai nimensä. Paikalliset kutsuivat paikkaa nimellä *Otjihinamaparero*, ja jotkut käyttävät edelleen tätä nimeä.

Hugo Hahn kutsui paikkaa nimellä *Ohopoho Otjitopora*, joka tarkoittaa ‘he poraavat reiän ja siitä tulee vettä’. Kartoissa paikka oli pitkään nimellä Ohopoho.

### Siirtomaa-ajan hallinto

Opuwo kuului siirtomaa-ajalla Kaokolandiin, jonka keskus oli vuosina 1925–39 Swartbooisdrift Kunenejoen rannalla. Myöhemmin hallinto siirtyi Ohopohoon, jonka nimi muuttui myöhemmin muotoon Opuwo.

Swartbooisdriftin poliisiasemaa johti kersantti Herbert, joka halusi ottaa vastaan Angolan buurit. Nämä olivat vaeltaneet Angolaan, koska eivät halunneet hyväksyä brittien hallintoa Etelä-Afrikassa. Kersantti Basson tuli sittemmin Herbertin tilalle, ja hän porasi Opuwon ensimmäisen porakaivon. Hänet tunnettiin liikanimellä
*Katjiriamakaja* (‘mies, joka syö tupakkaa’).

### Suomalaiskytkökset

Vuosina 1952–54 Ohopohossa toimi suomalainen sairaanhoitaja Ebba von Pfaler, jonka tilalle sitten tuli buurikirkon sairaanhoitaja. Vuosina 1994–2015 puolestaan suomalainen Ulla Nenonen toimi Opuwossa dhimbankielisen raamatunkäännöksen parissa.

Opuwossa on Marthi Athisaari Street.

Talous ja infrastruktuuri
-------------------------

Opuwo sijaitsee kahden päätien C41:n ja C 43:n risteyksessä. Kaupungissa on pieni lentokenttä.

Kaupungin merkittävimmät koulut ovat Putuavanga Senior Secondary School, joka on Kunenen alueen parhaimpia kouluja, ja Opuwo Primary School, jossa on 1 200 oppilasta ja 39 opettajaa.

Kaupungissa on mm. seuraavat instituutiot ja toimistot: poliisiasema, aluesairaala, sisäasiainministeriön toimisto, sekä Opuwon rakennusvirasto. Kaupungissa on myös Namibian evankelisluterilaisen kirkon seurakunta ja kirkko.

Opuwo Country Lodge

Kulttuuri
---------

Opuwon kaupunginvaltuusto järjestää vuosittain Opuwon messut, jotka saivat alkunsa vuonna 2012. Messuilla on kaupallisia näyttelyitä sekä kulttuuri- ja erilaisia viihde-esityksiä. Messut järjestetään toukokuussa.

Politiikka
----------

Opuwoa hallinnoi kaupunginvaltuusto, jossa on seitsemän valtuutettua.

Vuoden 2015 paikallisvaaleissa SWAPO voitti niukasti, saaden 1 593 ääntä ja neljä valtuustopaikkaa. Democratic Turnhalle Alliance (DTA) 1 504 ääntä ja neljä valtuustopaikkaa. Tulokset olivat seuraavat:

| Opuwon paikallisvaalit 2015 |
| --- |
| Puolue | Äänimäärä | Ääniosuus | Paikkoja |
| SWAPO | 1 593 | 49,0% | 4 |
| DTA | 1 504 | 46,2% | 3 |
| National Unity Democratic Organisation of Namibia | 155 | 4,8% | 0 |
| **Yhteensä** | **3 252** | **100%** | **7** |

Vuoden 2020 vaalit voitti Popular Democratic Movement, joka on DTA:n uusi nimi. Tulokset olivat seuraavat:

| Opuwon paikallisvaalit 2020 |
| --- |
| Puolue | Äänimäärä | Ääniosuus | Paikkoja |
| Popular Democratic Movement | 1376 | 49,2% | 4 |
| SWAPO | 1127 | 40,3% | 3 |
| National Unity Democratic Organisation of Namibia | 128 | 4,6% | 0 |
| Independent Patriots for Change | 102 | 3,7% | 0 |
| Rally for Democracy and Progress | 46 | 1,6% | 0 |
| Namibia Economic Freedom Fighters | 15 | 0,5% | 0 |
| **Yhteensä** | **2 794** | **100%** | **7** |

Tunnettuja kaupunkilaisia
-------------------------

* Pieter de Villiers, entinen kaupunginvaltuutettu.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Opuwo**.
* Kunenen aluehallinnon sivut
* Opuwon kotisivut website
* Valokuvia Opuwosta

Lähteet
-------

1. ↑  Table 4.2.2 Urban population by Census years (2001 and 2011) *Namibia 2011 - Population and Housing Census Main Report*. Windhoek:  Namibia Statistics Agency. Viitattu 31.8.2021. (englanniksi)
2. ↑  Hihanguapo. M.(2000), How Opuwo got its name. Teoksessa G. Miescher & D. Henrichesen (toim.), *New notes on Kaoko* (s. 9). Basel: Basler Afrika Bibliographien.
3. ↑  Tuure Vapaavuori: *Kertomus tarkastusmatkaltani Afrikan työaloillemme ja Israeliin 20. kesäkuuta — 20. joulukuuta 1954*. Helsinki: Suomen Lähetysseura, 1955.
4. ↑  Seppo Kalliokoski: Ulla Nenonen 1933–2018. Peloton lähetystyöntekijä.  *Helsingin Sanomat*, 5.5.2018, s. C 24. Helsinki:  Sanoma Oy. Artikkelin verkkoversio. Viitattu 7.5.2018.
5. ↑  Kunene schools overcrowded.  *The Namibian*, 11.1.2017. Windhoek:  Nampa. Artikkelin verkkoversio. Viitattu 16.9.2021.  (englanniksi)
6. ↑  Know Your Local Authority.  *Election Watch*, 2015, nro 3, s. 4.  Institute for Public Policy Research.
7. ↑  Electoral Commission of Namibia: Local elections results *ecn.na*.  28.11.2015.  Arkistoitu 10.12.2015. Viitattu 16.9.2021. (englanniksi)
8. ↑  Publication of Results and Particulars in Respect of General Elections for Local Authority Councils *Government Gazette of the Republic of Namibia*.  1.4.2021. Windhoek:  Namibian hallitus. Viitattu 6.9.2021. (englanniksi)
9. ↑  Lindsay Dentlinger: Opuwo councillors take oath, Swapo to head to court.  *The Namibian*, 8.6.2004. Windhoek:  NAMPA. Artikkelin verkkoversio. Viitattu 16.9.2021.  (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Opuwo